Tidligere søndag meldte Lasse Frimand Jensen ud, at han går efter at blive den nye borgmester i Aalborg Kommune. Nu er der en modkandidat, og det er Lisbeth Lauritsen. Sent søndag eftermiddag bekræfter hun, at hun går efter samme stilling. - Jeg mener Socialdemokratiet har brug for et nyt og frisk pust på borgmesterposten. Det er ingen hemmelighed, vi har været udsat for lidt af hvert det seneste år, siger Lisbeth Lauritsen. Lisbeth Lauritsen blev valgt ind i byrådet for første gang i 2013. Lige nu varetager hun blandt andet posterne som næstformand i både By- og Landskabsudvalget samt Børne- og Undervisningsudvalget - Man kan forvente, jeg arbejder benhårdt for Aalborg og kommunen. Jeg vil sætte Aalborg på landkortet og sikre arbejdspladser blandt andet ved klimaløsninger og være frontløbere indenfor grøn omstilling, siger hun. Se Lisbeth Lauritsen fortælle om kandidaturet herunder:
Lisbeth Lauritsen vil også gå efter at blive ny borgmester i Aalborg Kommune.